Že tri tedne se nismo videli in slišali in vas že kar moćno pogrešam. Upam, da doma kaj prepevate, sami ali s svojimi domačimi.

Pevske vaje na daljavo bodo malo drugačne kot smo navajeni.

Čas za petje si vzemite, kadar vam to ,,paše''.

PA ZAČNIMO!

Vedno na začetku ,,ogrej'' svoje glasilke, da se na petje pripravijo. Ves čas pazi na PRAVILNO PEVSKO DRŽO in IZGOVORJAVO. Najbolje, da med petjem stojiš!

1. Razgibaj vrat, ramena, usta, jezik.
2. Razmigaj še prepono z vajami na s, š, t, c, č, p, k.... kot to počnemo vedno na začetku pevskih vaj.
3. Ob posnetku zapoj vajo na besedo MA. Ne pozabi – črka A zahteva dobro odprta usta, ki pa morajo imeti obliko ,,ribje glave''. Saj razumeš, o čem govorim, kajne?



1. Pri naslednji vaji se potrudi natančno izgovorjati črko T in pazi na pravilno obliko ustnic pri črki U. Zadnji del vaje lahko izpustiš, če ne moreš zapeti nizkih tonov.



1. Pri zadnji današnji upevalni vaji boš pel na besedo VIVO. Pazi na hitro in natančno izgovorjavo. Ne pozabi na pevsko držo! Tudi tukaj izpusti zadnji del, če imaš težave z nižinami.



1. Zdaj pa k novi pesmici. Najprej poslušaj posnetek.

<https://www.youtube.com/watch?v=I8veghFmNoo>

Ti je pesem všeč? Meni je zelo lepa, pa tudi malo smešna.

1. V priponki je besedilo pesmice. Nekajkrat poslušaj pesem in zraven spremljaj besedilo. Ko se ti bo melodija že malo ,,vsedla v uho'' , zapoj ob posnetku.

Če še ne znaš dovolj hitro brati, se nauči samo refren – tisti del, ki je napisan odebeljeno.

Uživaj ob petju!

učiteljica Damjana